कलिंजरा की युवती कोतवाली पहुंची कहा- अपहरण नहीं हुआ, खुद गई थी
डूंगरपुर| बांसवाड़ाजिले के कलिंजरा से 26 दिन पहले अपने घर से भागी एक लड़की मंगलवार को कोतवाली आकर पेश हो गई। लड़की ने उसके अपहरण होने की बात को झूठा बताते हुए खुद जाना बताया और शादी कर लेने की रिपोर्ट दी। इस रिपोर्ट में उसने अपने ही पिता पर उसके पति और उनके परिवार वालों को परेशान करने के भी आरोप लगाए है। इसके बाद कोतवाली पुलिस ने बांसवाड़ा के कलिंजरा से आई पुलिस को लड़की सुपुर्द कर दी।
लड़की के पिता ने कलिंजरा थाने में गुमशुदगी की रिपोर्ट दर्ज करवाई थी। लड़की प्रिया कुमारी (बदला हुआ नाम) ने पुलिस को दी रिपोर्ट में बताया है कि 10 फरवरी को सुबह करीब 10 बजे अपने पिता निवासी कलिंजरा का घर छोड़कर चली गई थी। पहले वह बांसवाड़ा गई और फिर पति चंद्रकांत शाह के साथ होते हुए गुजरात के भीलूडा गई। वहां चंद्रकांत शाह के साथ शादी कर ली और उसका रजिस्ट्रेशन करवाया है। पति चंद्रकांत और उसके परिवार के लोगों को गलत तरीके से परेशान किया जा रहा है और जान का खतरा है। युवती ने कलिंजरा थाने में दर्ज गुमशुदगी की रिपोर्ट को रद्द करने के लिए भी लिखा है। साथ उसे और उसके पति को पुलिस सुरक्षा दिलाने की गुहार लगाई है।
hin_Deva hin_Deva hin_Deva